Čevetjäävri ortodoksisâš kirkko

Čevetjäävri ortodoksisâš kirkko (meid Pase pasotteijee Trifon Piäccámlii kirkko) lii Anarist nuorttâlâškuávlust Čevetjäävri siijdâst. Kirkko lii pasottum Trifon Piäccámlii muušton, kote eelij já vaiguttij 1500-lovvoost. Tot valmâštui cesânin ive 1951, já vuáđutivvoom maŋa ive 1992 tom viihkâi kirkkon metropoliit Leo. Tot lii ohtâ Laapi ortodoksisâš servikode neelji kirhoost. Kyehti eres-uv servikode kirho láá Anarist. Kirho ohtâvuođâst lii meiddei ortodoksisâš hävdieennâm. Čohčuv 2019 kirho šiljoost almostittui muštomerkkâ eejieennâm peeleest viirrâm nuorttâlijd. Käldeeh